Title: Elisabeth Meyer
Description: Elisabeth Meyer var både journalist og fotograf. Hun publiserte regelmessig artikler og fotografier i Aftenposten, Urd og Magasinet for alle og utga blant annet bøkene En kvinnes ferd til Persia (1930) og En kvinnes ferd gjennem India (1933). I de drøye 30 årene hun var aktiv, laget hun reportasjer fra Norge, Europa, Iran, Irak, Syria, India, Mexico og Alaska m.fl.Elisabeth Meyer er en unik skikkelse i norsk kulturhistorie. Fra Meyers død i 1968 frem til år 2000 var arkivet etter henne en godt bevart hemmelighet. Det ble oppbevart i en garasje hos en privatperson, og Meyer var nær ved å bli glemt. Våren 2000 ble Preus museum kontaktet av den daværende eieren som ønsket å donere arkivet til museet. Arkivet etter Meyer gir en unik mulighet for innsikt i en viktig del av norsk fotohistorie. Det består av ca. 50 000 fotografiske objekter, ca. 600 privat brev, utkast til artikler, notater og så videre, noe som til sammen gir et unikt innblikk i Meyers liv og profesjonelle virke.
Subjects: Exhibitions
People: Elisabeth Meyer